**TÁJÉKOZTATÓ**

**A bv. szerv területén belépő személyek részén a be- és kiléptetés, illetve a benntartózkodás szabályairól**

**Tisztelt Hölgyem, Uram!**

Ön, büntetés-végrehajtási szerv (továbbiakban: bv. szerv) területére kíván belépni. A be- és kiléptetésre, továbbá a bv. szerv területén történő mozgásra, a bv. szerv rendjére és biztonságára, a büntetés-végrehajtási szervezetről szóló CVII. törvény 14. §-ában, továbbá **a büntetés-végrehajtási szervek területére történő be- és kilépés, valamint a büntetés­végrehajtási szervek területén tartózkodás részletes szabályairól szóló 44/2007. (IX. 19.) IRM rendeletben** meghatározott szigorú szabályok vonatkoznak.

Kérjük olvassa el az alábbi tájékoztatót, ismerje meg a bv. szerv rendjét azért, hogy a benntartózkodása idején ne kerüljön kellemetlen helyzetbe, a tájékozatlanságból eredően ne kerüljön sor Önnel szemben rendszabályozó intézkedés megtételére.

1. A bv. szerv területére belépni szándékozó személy a személyazonosságának és a belépés indokának a megállapítása céljából köteles, magát igazolni, melyhez az alábbi okmányok fogadhatók el:

* érvényes **„Személyazonosító igazolvány"** vagy,
* érvényes **„Vezetői engedély"** vagy,
* érvényes **„Útlevél",**

• az elítélt látogatójától a látogatási engedély és a fenti személyazonosság
megállapítására alkalmas igazolvány valamelyikével együtt.

3. A bv. szerv területére TILOS bevinni az alábbi tárgyakat vagy eszközöket:

* lőfegyver, lőszer, robbanószer,
* gáz- és riasztó fegyver,
* szúró- vagy vágó eszköz,
* alkohol, kábítószer,
* mobiltelefon, rádió adóvevő készülék,
* fényképezőgép, illetve hang és kép rögzítésére alkalmas más készülék
* dohányáru, öngyújtó.
1. Fenti eszközöket a belépni szándékozó személy önként, vagy a beléptetést végrehajtó személyi állomány tagjának felszólítására köteles a megőrzésre kijelölt helyen leadni vagy saját kezűleg elzárni.
2. Fenti jogszabályok értelmében a bv. szerv területére belépő személy ruházata, csomagja szemrevételezéssel és technikai eszközzel (kapukeretes és kézi fémkeresővel, csomagvizsgáló berendezéssel), szolgálati kutya igénybevételével ellenőrizhető. Indokolt esetben a személy, kizárólag motozó helyiségben a bv. szerv állományába tartozó azonos nemű személy által) tüzetes motozással, kézi fémkereső alkalmazásával megmotozható. A ruházat közvetlen átvizsgálása során kivételesen indokolt esetben Ön a felöltő, a zakó vagy női kabát és a lábbeli levételére kötelezhető.

**A motozás nem történhet megalázó és szeméremsértő módon!**

**Amennyiben Ön „szívritmus mesterséges fenntartására szolgáló készüléket" visel és azt hivatalos irattal igazolni tudja, arról a beléptetést végző személyt a személyazonosságának megállapításakor szíveskedjen tájékoztatni!**

1. A bv. szerv területére láthatóan ittas, vagy bódult állapotban lévő személy nem léphet be. Amennyiben a beléptetés során arra utaló jelet tapasztal a személyi állomány tagja, alkoholos befolyásoltság ellenőrzésére, arra alkalmas eszközt (alkoholteszter) alkalmaz.
2. Abban az esetben, ha a belépni szándékozó személy a fentiekben foglalt intézkedéseknek nem tesz eleget, a beléptetést megtagadjuk, a bv. szerv területének elhagyására szólítjuk fel. Ellenállása esetén vele szemben a hivatásos állomány - az 1995. évi CVII törvényben meghatározott - kényszerítő eszköz használatára jogosult. Külterületen történő rendbontás esetén a rendőrség segítségét kérjük..
3. Amennyiben a beléptetést követően olyan magatartást tanúsít, amellyel a fogva tartás rendjét és biztonságát megsérti, a tevékenységet azonnal beszüntetjük, a bv. szerv területéről történő eltávolítása érdekében Önnel szemben a 6. pontban leírtak szerint járunk el.
4. A - soros látogatás kivételével - bv. szerv a belépés jogcímére utaló jelzést (kitűző kártyát) biztosít. Ön azt a meghatározott módon, a felsőruházaton köteles viselni. A benntartózkodás ideje alatt kizárólag a kitűző kártyán meghatározott területen, helyiségben tartózkodhat.
5. Ha a beléptetése során alkalmazott intézkedéseink valamelyikét sérelmesnek tartja, joga van az intézkedéssel kapcsolatosan panaszt tenni a bv. szerv vezetőjénél, a büntetés-végrehajtás országos parancsnokánál, a belügyminiszternél, illetve az állampolgári jogok országgyűlési biztosánál.